
ЕУРАЗИЯЛЫҚ ЭКОНОМИКАЛЫҚ КОМИССИЯ

АЛҚА

ШЕШІМ

	2023 жылғы «11» шілде
	         № 95
	   Мәскеу қаласы


Мәліметтерді (ақпаратты) ұсынбағаны үшін 

айыппұл салу туралы
Еуразиялық экономикалық комиссия (бұдан әрі – Комиссия) Алқасы Бәсекелестіктің жалпы қағидаттары мен қағидалары туралы хаттаманың (2014 жылғы 29 мамырдағы Еуразиялық экономикалық одақ туралы шартқа № 19 қосымша) (бұдан әрі – Хаттама, Шарт) 16-тармағының 5-тармақшасына, Еуразиялық экономикалық комиссия Кеңесінің 2012 жылғы 17 желтоқсандағы № 118 шешімімен бекітілген Трансшекаралық нарықтарда бәсекелестіктің жалпы қағидаларын бұзғаны үшін есептеу әдістемесінің және айыппұл салу тәртібінің (бұдан әрі – Есептеу әдістемесі және айыппұл салу тәртібі) 17-тармағына, Еуразиялық экономикалық комиссия Кеңесінің            2012 жылғы 23 қарашадағы № 99 шешімімен бекітілген Трансшекаралық нарықтарда бәсекелестіктің жалпы қағидаларының бұзылуы туралы істерді қарау тәртібінің (бұдан әрі – Істерді қарау тәртібі) 44 және 45-тармақтарына сәйкес Комиссияның 2022 жылғы 6 шілдедегі № 22-309, 2022 жылғы               2 тамыздағы № 22-398 және 2022 жылғы 19 тамыздағы № 22-423 хаттарында сұратылған мәліметтерді (ақпаратты) ұсынбау туралы істі қарады.
Іс материалдарын қарау нәтижелері бойынша, бәсекелестік саласында Еуразиялық экономикалық одақтың құқығына енетін халықаралық шарттар мен актілердің ережелерін негізге ала отырып, қаралатын істің нақты мән-жайларын және қосымшаға сәйкес осы Шешімнің сипаттамалық және дәлелдемелік бөлімдерінде ұсынылған істі қарау жөніндегі комиссияның қорытындыларын зерделей келе Комиссия Алқасы шешті:
1. Істі қарауды тоқтату үшін негіздер жоқ деп танылсын.

2. Комиссияның сұратуы бойынша мәліметтерді (ақпаратты) ұсынбаудан көрінген «Брютс Н» жауапкершілігі шектеулі қоғамының (Беларусь Республикасы, Минск қ., Интернационалдық көшесі, 27-үй, СТ 192356072, тіркелген күні – 2014 жылғы 8 қазан, ТЕН 192356072) (бұдан әрі – «Брютс Н» ЖШҚ, сондай-ақ 2022 жылғы 6 шілдеден бастап 2023 жылғы  13 наурызға дейінгі кезеңде «Брютс Н» ЖШҚ бас директоры болып табылатын Т.Г. Григорянның әрекеттері (әрекетсіздігі) ол үшін Хаттаманың 16-тармағының 5-тармақшасында жауапкершілік көзделген Хаттаманың          13-тармағын бұзу деп танылсын. 

3. Хаттаманың 16-тармағының 5-тармақшасына және Есептеу әдістемесіне және айыппұл салу тәртібіне сәйкес жауапкершілігін жұмсартатын мән-жайларды (Істерді қарау тәртібіне сәйкес Комиссия Шарттың XVIII бөлімінде және Хаттамада көзделген мәліметтерді (ақпаратты) Комиссияға ұсынбаған, соның ішінде Комиссияның талап етуі бойынша мәліметтерді (ақпаратты) ұсынбаған деп танылған заңды тұлғаның алғаш рет ұсынбауын) және  жауапкершілікті ауырлататын мән-жайлардың болмауын ескере отырып, мынадай мөлшерде айыппұлдар тағайындалсын:

«Брютс Н» ЖШҚ – 433 333 ресей рублі 33 тиын;

Т.Г. Григорянға – 26 641 ресей рублі 67 тиын.

Осы Шешіммен тағайындалған айыппұлдар Хаттаманың 17 және       18-тармақтарында белгіленген тәртіпте төленуге жатады (айыппұлдарды төлеуге арналған банк деректемелері: Беларусь Республикасы Қаржы министрлігі, ТЕН 100691903, Беларусь Республикасының Ұлттық банкі, БИК NBRBBY2X, шот нөмірі BY54 NBRB 3600 9000 0000 2000 0000, бюджетке төлеу коды 05528).

4.  «Брютс Н» ЖШҚ осы Шешім күшіне енген күннен бастап күнтізбелік 30 күн ішінде Комиссияға 2022 жылғы 6 шілдедегі № 22-309, 2022 жылғы 2 тамыздағы № 22-398 және 2022 жылғы 19 тамыздағы № 22-423 хаттарда сұратылған мәліметтерді (ақпаратты) осы хаттарда белгіленген тәртіпте ұсынуға міндеттелсін.

5. Комиссия осы Шешімнің 2-тармағында көрсетілген тұлғаларды: 
а) Есептеу әдістемесі және айыппұл салу тәртібінің 171-тармағының екінші абзацына сәйкес Хаттаманың 16-тармағында көзделген айыппұлдарды осы Шешім күшіне енген күннен бастап күнтізбелік 60 күннен кешіктірмей толық мөлшерде төлеу. Айыппұлдарды көрсетілген мерзімде төлемеген жағдайда Комиссия Есептеу әдістемесі және айыппұл салу тәртібінің 18-тармағына сәйкес осы Шешімді мәжбүрлеп орындатуға бағытталған шараларды қабылдайды;

б) Істерді қарау тәртібінің 45-тармағына сәйкес Комиссияға осы тармақтың «а» тармақшасында көзделген мерзім аяқталған күннен бастап күнтізбелік 30 күн ішінде осы Шешімнің 3-тармағында көрсетілген айыппұлдарды төлеу туралы хабарлау қажеттілігі туралы хабардар етсін.
6. Осы Шешімге белгіленген тәртіпте Еуразиялық экономикалық одақтың Сотына шағымдануға болады.

7. Осы Шешім ол ресми жарияланған күннен бастап күнтізбелік                   30 күн өткен соң күшіне енеді.

	Еуразиялық экономикалық комиссия
Алқасының Төрағасы

	М. Мясникович


Еуразиялық экономикалық комиссия Алқасының

2023 жылғы 11 шілдедегі № 95 шешіміне
ҚОСЫМША
Еуразиялық экономикалық комиссия Алқасының 

2023 жылғы 11 шілдедегі № 95 шешімінің
СИПАТТАМАЛЫҚ және ДӘЛЕЛДЕМЕЛІК БӨЛІКТЕРІ
150
Бәсекелестіктің жалпы қағидаттары мен қағидалары туралы хаттаманың (2014 жылғы 29 мамырдағы Еуразиялық экономикалық одақ туралы шартқа № 19 қосымша) (бұдан әрі тиісінше – Хаттама, Шарт)           10-тармағының 4-тармақшасына сәйкес Хаттаманың 13-тармағының ережелерінің бұзылуына байланысты Еуразиялық экономикалық комиссия (бұдан әрі – Комиссия) 2022 жылғы 19 қыркүйектегі № 53/ұйғ ұйғарыммен «Брютс Н» ЖШҚ (Беларусь Республикасы, Минск қ., Интернационалдық көшесі, 27-үй, СТ 192356072, тіркелген күні – 2014 жылғы 8 қазан, ТЕН 192356072) (бұдан әрі – «Брютс Н» ЖШҚ) қатысты мәліметтерді (ақпаратты) ұсынбау немесе уақытылы ұсынбау туралы іс қозғады және оны қарау жөнінде мынадай құрамда комиссия тағайындады:

істі қарау жөніндегі комиссия төрағасы А.Г. Сушкевич;

істі қарау жөніндегі комиссия төрағасының орынбасары А.А. Қалиев; 

істі қарау жөніндегі комиссия мүшелері О.С. Королькова,                 Ю.С. Малясова және А.Б. Абдылдаева.
Істі қарауға қатысқан тұлғалар: құзыретіне бәсекелестік (монополияға қарсы) саясатын іске асыру және (немесе) жүргізу кіретін Еуразиялық экономикалық одаққа мүше мемлекеттердің (бұдан әрі тиісінше – мүше мемлекеттер, Одақ) уәкілетті органдарының өкілдері – О.О. Василенко, 
А.В. Новик, Ж.Б. Сағдат, У.А. Ташматов, Я.В. Склярова, А.А. Шемякина және М.А. Фокина.

Шешім қабылдау үшін қосымша мәліметтер (ақпарат) алу қажеттілігіне байланысты істі қарау мерзімі 60 жұмыс күніне ұзартылды, бұл туралы        2022 жылғы 7 желтоқсандағы № 75/ұйғ ұйғарым шығарылды. 

Еуразиялық экономикалық комиссия Кеңесінің 2012 жылғы                 23 қарашадағы № 99 шешімімен бекітілген Трансшекаралық нарықтарда бәсекелестіктің жалпы қағидаларының бұзылуы туралы істерді қарау тәртібінің 23-тармағына сәйкес 2023 жылғы 13 наурызда істі қарау жөніндегі комиссия төрағасы А.Г. Сушкевич істі қараудың аяқталғаны туралы жариялады. 

Істі қарау нәтижелері бойынша мыналар анықталды.

«Стадион» жауапкершілігі шектеулі қоғамының (Ресей Федерациясы, Мәскеу қ., Сверчков қиылысы, 8-үй, 1-ғимарат, НМТН 1117746397801, тіркелген күні – 2011 жылғы 23 мамыр, СТСН 7701919620) және «ХУКАПЛЕЙС» жауапкершілігі шектеуді қоғамының (Ресей Федерациясы, Мәскеу қ., Авиамоторная көшесі, 73а-үй, 15-ғимарат, 2-қабат, каб. 12, НМТН 1177746534800, тіркелген күні – 2017 жылғы 30 мамыр, СТСН 9701077463) 2021 жылғы 28 шілдедегі нөмірсіз (2021 жылғы 28 шілдедегі кіріс № 13840) өтінішін қарау нәтижелері бойынша Комиссия 2022 жылғы 6 маусымдағы        № 27/ұйғ ұйғарыммен «Брютс Н» ЖШҚ қатысты оның Шарттың 76-бабының 2-тармағының ережелерін бұзуы белгілері бойынша тергеп-тексеруді бастады. 

Тергеп-тексеруді толық, жан-жақты және объективті жүргізу мақсатында Еуразиялық экономикалық комиссия Кеңесінің 2012 жылғы                 23 қарашадағы № 98 шешімімен бекітілген Трансшекаралық нарықтарда бәсекелестіктің жалпы қағидаларына тергеп-тексеруді жүргізу тәртібінің (бұдан әрі – Тергеп-тексеруді жүргізу тәртібі) 7-тармағына және Хаттаманың 13-тармағына сәйкес Комиссия 2022 жылғы 6 шілдедегі № 22-309 хатпен (бұдан әрі – № 22-309 хат) «Брютс Н» ЖШҚ-дан қажетті мәліметтерді (ақпаратты) сұратты.

№ 22-309 хат пошталық байланыс операторының – «Ресей поштасы» акционерлік қоғамының (бұдан әрі – «Ресей поштасы» АҚ) көрсетілетін қызметін пайдалана отырып жауапкердің орналасқан жерінің: 220030, Беларусь Республикасы, Минск қ., Интернациональная көшесі, 27-үй мекенжайына № R0055158388RU пошта сәйкестендірушісі берілген хабарламасы бар тапсырысты пошта жөнелтілімімен жіберілді.

Пошта жөнелтілімін тапсыру туралы хабарламаға сәйкес ол жолданушыға 2022 жылғы 3 тамызда тапсырылған. Көрсетілген деректер «Интернет» ақпараттық-телекоммуникациялық желісіндегі «Ресей поштасы» АҚ-ның ресми сайтында (бұдан әрі – «Ресей поштасы» АҚ ресми сайты) R0055158388RU пошта сәйкестендірушісі бойынша «Пошта жөнелтілімдерін қадағалау» бөлімінде ұсынылған ақпаратпен расталады.

Алайда «Брютс Н» ЖШҚ Комиссияның сұрау салуы бойынша № 22-309 хатта сұратылған мәліметтерді (ақпаратты) ұсынбады.

Комиссия «Брютс Н» ЖШҚ мекенжайына жолданған 2022 жылғы         2 тамыздағы № 22-398 хатпен (бұдан әрі – № 22-398 хат) Комиссия № 22-309 хатпен сұратқан мәліметтер (ақпарат) сұрау салудың барлық тармақтары бойынша ұсынылмағанын хабарлады және «Брютс Н» ЖШҚ-ын оларды ұсыну мерзімін ұзарта отырып, мұндай мәліметтерді (ақпаратты) тез арада ұсыну қажеттілігі туралы хабардар етті. 

Пошта жөнелтілімін тапсыру туралы хабарламаға сәйкес ол жолданушыға 2022 жылғы 29 тамызда тапсырылған. Көрсетілген деректер «Ресей поштасы» АҚ-ның ресми сайтында R0055156095RU пошта сәйкестендірушісі бойынша «Пошта жөнелтілімдерін қадағалау» бөлімінде ұсынылған ақпаратпен расталады.

Комиссия 2022 жылғы 19 тамыздағы № 22-423 хатпен (бұдан әрі –        № 22-423 хат) «Брютс Н» ЖШҚ-дан № 22-309 хатпен сұратылған мәліметтерді (ақпаратты) ұсынуды қайтадан өтініп сұрады және оларды         2022 жылғы 31 тамызға дейінгі мерзімде ұсыну қажет екенін көрсетті. 

Пошта жөнелтілімін тапсыру туралы хабарламаға сәйкес 2022 жылғы 30 тамызда № 22-423 хатты тапсыруға 2 сәтсіз әрекет жасалған. Көрсетілген деректер «Ресей поштасы» АҚ-ның ресми сайтында R0055155727RU пошта сәйкестендірушісі бойынша «Пошта жөнелтілімдерін қадағалау» бөлімінде ұсынылған ақпаратпен расталады.

Осылайша, жауапкер Комиссия № 22-309, № 22-398 және 22-423 хаттармен сұратқан мәліметтерді (ақпаратты) ұсынбады. 

Минск қалалық атқарушы комитетінің Бас әділет басқармасы           2022 жылғы 6 желтоқсандағы № 23399 хатпен Заңды тұлғаларды және жеке кәсіпкерлерді бірыңғай мемлекеттік тіркеуден үзінді көшірмені, басшыны (құрылтай құжаттарына сәйкес ұйымның атынан әрекет етуге уәкілетті өзге тұлғаны) тағайындау (ауыстыру) туралы хабарламаның көшірмесін, еңбек келісім-шартының көшірмесін және жауапкердің жарғысын ұсынды. 

Заңды тұлғаларды және жеке кәсіпкерлерді бірыңғай мемлекеттік тіркеуде қамтылған мәліметтерге сәйкес Т.Г. Григорян 2020 жылғы                27 қарашадан бастап 2023 жылғы 13 наурызға дейінгі кезеңде «Брютс Н» ЖШҚ директоры, сондай-ақ сенімхатсыз заңды тұлғаның – «Брютс Н» ЖШҚ атынан әрекет етуге құқығы бар тұлға болып табылған. 

Іс материалдарына сәйкес Т.Г. Григорян заңды тұлғаның жеке дара атқарушы органы («Брютс Н» ЖШҚ құрылтай (жарғылық) құжаттарына сәйкес), сондай-ақ «Брютс Н» ЖШҚ директоры (қызметке тағайындау туралы 2020 жылғы 27 қарашадағы № 4 бұйрыққа сәйкес) болып табылады.

2023 жылғы 16 қаңтарда Комиссия № 4/ұйғ ұйғарыммен «Брютс Н» ЖШҚ директоры Т.Г. Григорянды да іс бойынша жауапкер ретінде тартты және тиісті мәліметтерді (ақпаратты) сұратты. Көрсетілген ұйғарым «Ресей поштасы» АҚ көрсететін қызметтерін пайдалана отырып № RR177783236RU және № RR177783240RU пошта сәйкестендірушілері берілген хабарламасы бар тапсырысты пошта жөнелтілімдерімен 2023 жылғы 19 қаңтардағы № 22-19 хатпен, соның ішінде «Брютс Н» ЖШҚ директоры Т.Г. Григорянның тұрғылықты жері бойынша тіркелген мекенжайға жіберілді. Хабарламаларға сәйкес 2023 жылғы 1 ақпанда пошта жөнелтілімдерін жолданушыға тапсыруға сәтсіз әрекеттер жасалған. 

2023 жылғы 6 ақпанда Комиссия № 15/ұйғ ұйғарымымен «Брютс Н» ЖШҚ-ны және оның директоры Т.Г. Григорянды Комиссияның 2023 жылғы 16 қаңтардағы № 4/ұйғ ұйғарымымен сұратылған мәліметтерді (ақпаратты) ұсыну қажеттілігі туралы қайта хабардар етті. Көрсетілген ұйғарым          2023 жылғы 6 ақпандағы хатпен «Ресей поштасы» АҚ көрсететін қызметін пайдалана отырып № RR177783372RU (пошта жөнелтілімін тапсыру туралы хабарламаға сәйкес осы хат «Брютс Н» ЖШҚ-ға 2023 жылғы 9 наурызда тапсырылған) және RR177783369RU пошта сәйкестендірулері берілген хабарламасы бар тапсырысты жөнелтіліммен, соның ішінде «Брютс Н» ЖШҚ директоры Т.Г. Григорянның жергілікті жері бойынша тіркелген мекенжайға жіберілді (пошта жөнелтілімін тапсыру туралы хабарламаға сәйкес             2023 жылғы 15 ақпанда Т.Г. Григорянға тапсыруға әрекеті сәтсіз шыққан). 

2023 жылғы 3 наурызда Комиссия № 28/ұйғ ұйғарыммен «Брютс Н» ЖШҚ мен оның директоры Т.Г. Григорянды Комиссияның 2023 жылғы               16 қаңтардағы және 6 ақпандағы ұйғарымдарымен сұратылған мәліметтерді (ақпаратты) ұсыну қажеттілігі туралы қайтадан хабардар етті. Көрсетілген ұйғарым 2023 жылғы 6 наурыздағы хатпен «Ресей поштасы» АҚ көрсететін қызметті пайдалана отырып № RR177783620RU және № RR177783602RU пошта сәйкестендірулері берілген хабарламасы бар тапсырысты жөнелтіліммен, соның ішінде «Брютс Н» ЖШҚ директоры Т.Г. Григорянның тұрғылықты жері бойынша тіркелген мекенжайға жіберілді. Хабарламаларға сәйкес 2023 жылғы 17 наурызда пошта жөнелтілімдерін жолданушыға тапсыруға сәтсіз әрекеттер жасалған. 

Хаттаманың 10-тармағының 7-тармақшасына сәйкес Комиссия мүше мемлекеттердің мемлекеттік билік органдарынан, жергілікті өзін-өзі басқару органдарынан, олардың функцияларын жүзеге асыратын өзге де органдары мен ұйымдарынан, занды және жеке тұлғалардан ақпаратты, оның ішінде трансшекаралық нарықтардағы бәсекелестіктің жалпы қағидаларының сақталуын бақылау жөніндегі өкілеттіктерді жүзеге асыру үшін қажетті құпия ақпаратты сұратуды және алуды жүзеге асырады.

Хаттаманың 13-тармағына сәйкес Комиссия трансшекаралық нарықтарда бәсекелестіктің жалпы қағидаларының бұзылуын тергеп-тексеруді жүргізу кезінде мүше мемлекеттердің мемлекеттік билік органдарынан, жергілікті өзін-өзі басқару органдарынан, олардың функцияларын жүзеге асыратын өзге де органдарынан немесе ұйымдарынан, заңды және жеке тұлғалардан істі қарау үшін қажетті ақпаратты сұратады. Мүше мемлекеттердің шаруашылық жүргізуші субъектілері (нарық субъектілері), коммерциялық емес ұйымдары, мемлекеттік билік органдары, жергілікті өзін-өзі басқару органдары, олардың функцияларын жүзеге асыратын өзге де органдар немесе ұйымдар (олардың лауазымды адамдары), жеке тұлғалар Комиссияның сұрау салуы бойынша белгіленген мерзімде өзіне жүктелген өкілеттіктерге сәйкес Комиссияға қажетті ақпаратты, құжаттарды, мәліметтерді, түсіндірмелерді беруге міндетті.

Тергеп-тексеруді жүргізу тәртібінің 7-тармағының бірінші абзацына сәйкес Комиссия тергеп-тексеруді жүргізу барысында мүше мемлекеттердің жеке және заңды тұлғаларынан, мемлекеттік билік органдарынан, жергілікті өзін-өзі басқару органдарынан, олардың функцияларын жүзеге асыратын өзге де органдардан немесе ұйымдардан тергеп-тексеруді жүргізу үшін қажетті ақпаратты, құжаттарды, мәліметтерді, түсініктемелерді, соның ішінде құпияларды жазбаша нысанда сұратуға құқылы.

Тергеп-тексеруді жүргізу тәртібінің 8-тармағының бірінші абзацына сәйкес мүше мемлекеттердің жеке және заңды тұлғалары, сондай-ақ мемлекеттік билік органдары, жергілікті өзін-өзі басқару органдары, олардың функцияларын жүзеге асыратын өзге де органдар немесе ұйымдар Комиссияның сұрау салуы бойынша белгіленген мерзімде өзіне жүктелген өкілеттіктерді орындау үшін қажетті ақпаратты, құжаттарды, мәліметтерді, түсіндірмелерді, соның ішінде құпияларын беруге міндетті.

Осылайша, Комиссия Тергеп-тексеруді жүргізу тәртібіне сәйкес тергеп-тексеруді жүргізу шеңберінде Шарттың ережелерін басшылыққа ала отырып, мүше мемлекеттердің шаруашылық жүргізуші субъектілерінің (нарық субъектілерінің) бәсекелестіктің жалпы қағидаларын бұзушылығына жол бермеу жөніндегі өз өкілеттіктерін атқара отырып, «Брютс Н» ЖШҚ-дан тиісті мәліметтерді (ақпаратты) сұратты.

Алайда «Брютс Н» ЖШҚ Комиссия тергеп-тексеруді жүргізу барысында сұратқан мәліметтерді (ақпаратты) ұсынбады. 

Істі қарау шеңберінде «Брютс Н» ЖШҚ өз іс-әрекеттерінде Хаттаманың 13-тармағының ережелерін бұзу белгілерінің болуы фактісімен келісетіні (келіспейтіні) туралы ұстанымын ұсынбады. 

Бұл ретте істі қарау жөніндегі комиссия «Брюст Н» ЖШҚ әрекеттері (әрекетсіздігі) Одақтың монополияға қарсы реттеу саласындағы құқығын сақтау үшін мүмкіндігі болуымен көрініс табады, бірақ оларды сақтау бойынша қажетті және жеткілікті шараларды қабылдамаған деп есептейді, осыған байланысты «Брюст Н» ЖШҚ Хаттаманың 13-тармағымен тыйым салынған әрекетті (әрекетсіздікті) жасады, атап айтқанда Комиссияның сұрау салуы бойынша мәліметтерді (ақпаратты) ұсынбады деген қорытынды жасауға болады. 

Істі қарау жөніндегі комиссия отырыстарына «Брютс Н» ЖШҚ өкілдері қатыспады.

«Брютс Н» ЖШҚ-ның Комиссияға № 22-309, № 22-398 және 22-423 хаттармен сұратылған мәліметтерді (ақпаратты) ұсынбауына кедергі келтіретін мән-жайлар анықталмады.

Хаттаманың 16-тармағының 5-тармақшасының екінші абзацына сәйкес шаруашылық жүргізуші субъектілердің (нарық субъектілерінің) ұйымдастырушылық-өкімдік немесе әкімшілік-шаруашылық функцияларды орындайтын, шаруашылық жүргізуші субъектілер (нарық субъектілері) болып табылмайтын коммерциялық емес ұйымдардың басшылары мен қызметкерлері, шаруашылық жүргізуші субъектілердің (нарық субъектілері) жеке-дара атқарушы органдарының өкілеттіктерін жүзеге асыратын, шаруашылық жүргізуші субъектілер (нарық субъектілері) болып табылмайтын коммерциялық емес ұйым басшылары лауазымды тұлға деп түсіндіріледі.
Жауапкердің құрылтай (жарғылық( құжаттарына сәйкес «Брютс Н» ЖШҚ директоры болып табылатын Т.Г. Григорянның Одақтың монополияға қарсы реттеу саласындағы құқығын сақтау үшін мүмкіндігі болған, алайда оларды сақтау бойынша қажетті және жеткілікті шараларды қабылдамаған, осыған байланысты Т.Г. Григорян Комиссияның мәліметерді (ақпаратты) ұсыну бойынша сұрау салуын оның көрсеткен мерзімінде орындауды қамтамасыз етпей Хаттаманың 13-тармағының ережелерін бұзғаны туралы қорытынды жасауға болады. 

Істі қарау шеңберінде «Брютс Н» ЖШҚ директоры Т.Г. Григорянға Трансшекаралық нарықтарда бәсекелестіктің жалпы қағидаларын бұзушылық туралы істерді қарау тәртібінің 13-тармағында көзделген барлық құқықтарды іске асыру мүмкіндігі қамтамасыз етілді. Бұған қоса, одан іс бойынша түсініктеме, сондай-ақ Хаттаманың көрсетілген тармағының ережелерін бұзушылықпен келісетіні немесе келіспейтіні туралы ұстанымы сұратылды. 
Істі қарау шеңберінде «Брютс Н» ЖШҚ директоры Т.Г. Григорян өз әрекеттерінде Хаттаманың 13-тармағының ережелерін бұзушылық белгілерінің болуы фактісімен келісетіні немесе келіспейтіні туралы ұстанымын ұсынбады.

«Брютс Н» ЖШҚ директоры Т.Г. Григорянның Комиссияға № 22-309, № 22-398 және 22-423 хаттармен сұратылған мәліметтерді (ақпаратты) ұсынуына кедергі келтіретін мән-жайлар анықталмады.

Істі қарау жөніндегі комиссияның отырыстарына «Брютс Н» ЖШҚ директоры Т.Г. Григорян және (немесе) оның өкілдері қатыспады, істі қарау жөніндегі комиссия отырыстарының күнін ауыстыру туралы өтінішхаттар ұсынбады.

«Брютс Н» ЖШҚ директоры Т.Г. Григорян және (немесе) оның өкілдері істі қарау жөніндегі комиссияның отырыстарына қатыспауының дәлелді себебі туралы ақпаратты ұсынбады.

Істі қарау жөніндегі комиссия іс бойынша жиналған дәлелдерді бағалай келе «Брютс Н» ЖШҚ-ның және оның директоры Т.Г. Григорянның кінәсі расталды, ал олардың әрекеті (әрекетсіздігі) Хаттаманың 13-тармағының ережелерін бұзушылық ретінде дұрыс бағаланады деп есептейді.

Хаттаманың 16-тармағының 5-тармақшасына сәйкес Комиссия Еуразиялық экономикалық комиссия Кеңесінің 2012 жылғы                               17 желтоқсандағы № 118 шешімімен бекітілген Трансшекаралық нарықтарда бәсекелестіктің жалпы қағидаларын бұзғаны үшін айыппұлдар есептеу әдістемесі мен салу тәртібіне (бұдан әрі – Айыппұлдар есептеу әдістемесі және салу тәртібі) сәйкес Комиссияға Шарттың XVIII бөлімінде және Хаттамада көзделген мәліметтерді (ақпаратты) бермеу, оның ішінде Комиссияның талабы бойынша мәліметтерді (ақпаратты) бермеу жеке тұлғаларға 10 000-нан 15 000-ға дейінгі Ресей рублі мөлшерінде, лауазымды адамдарға және жеке кәсіпкерлерге 10 000-нан 60 000-ға дейінгі Ресей рублі мөлшерінде, заңды тұлғаларға 150 000-нан 1 000 000-ға дейінгі Ресей рублі мөлшерінде айыппұл салады.

«Брютс Н» ЖШҚ және оның директоры Т.Г. Григорян Комиссия сұратқан мәліметтерді (ақпаратты) Комиссияға алғаш рет ұсынбады. Көрсетілген мән-жай Айыппұлдар есептеу әдістемесі мен салу тәртібіне № 2 қосымшаға сәйкес айыппұлдар мөлшерін есептеу кезінде жауапкершілікті жеңілдететін мән-жай ретінде есептеледі.
Айыппұлдар мөлшерін есептеу кезінде ескерілетін Айыппұлдар есептей әдістемесі және салу тәртібіне № 1 және 2-қосымшаларда көзделген жауапкершілікті жеңілдететін өзге мән-жайлар және жауапкершілікті ауырлататын мән-жайлар анықталмады.
_____________

